Lav et referat af nedenstående tekst:

Tekst:
Under den grå efterårsagtige himmel står æbletræerne ved Brovejens Frugtplantage snorlige og giver farve til naturen. Men alligevel står frugtavler Jens Mikkelsen og ærgrer sig. Han har nemlig meget svært ved at sælge sine æbler. - Det er helt fantastisk, at der er så meget frugt, men i dagens Danmark er det desværre rigtig svært at få afsat, siger Jens Mikkelsen. Lavere klimaaftryk Der er flere årsager til, at Jens Mikkelsen gerne ser, at kunderne i de danske supermarkeder kigger efter lokale varer fra start. - Det har en helt naturlig cirkulær virkning, at når man køber dansk frugt, så kommer pengene også tilbage til det danske samfund, hvor de kan gøre god gavn, siger frugtavler Jens Mikkelsen. Men også et klimaaftryk, der kan være op til fire gange så lavt, bør gøre det mere attraktivt at handle dansk, mener frugtavleren. Folketingsmedlem og klimaordfører for Venstre, Marie Bjerre, er helt enig i, at der skal gøres noget for de danske frugtavlere. - Jeg så gerne, at man lavede et klimamærke, så der var mere oplysning til borgerne om klimaaftrykket, siger Marie Bjerre og fortsætter: - Vi er jo enige med regeringen langt hen ad vejen, men de er desværre kommet alt for sent i gang med det her, siger hun. Ændringen skal ske ved den enkelte Om et klimamærke er den rigtige løsning, er ifølge Jens Mikkelsen svært at sige. Men han tror på at, der kan ske en ændring i folks indkøbsvaner. - Jeg tror på, at adfærdsændringen skal træde i kraft ved den helt almindelige dansker, når de står ude i butikkerne, og jeg tænker, at oplysning er vejen frem, siger han. Får du solgt alle dine æbler? - Det må tiden vise... Vi er kun halvvejs med at høste, men allerede nu kan jeg se, at mine kollegaer døjer med at få frugten afsat, så det holder også mig vågen om natten, siger Jens Mikkelsen og fortsætter: - Som ung frugtavler er det noget af et spil, man træder ind i, siger han.

Referat:
På trods af et rigtig godt æbleår for landets æbleplantager har avlerne udfordringer med at afsætte frugten af deres hårde arbejde. Det skal der nu gøres noget ved.